૧૦ ઓક્ટોબરથી નવરાત્રિનો તહેવાર શરૂ થઈ રહ્યો છે. નવરાત્રિની શરૂઆત સાથે જ આ વર્ષે ફેસ્ટિવલ સિઝનની શરૂઆત પણ થઈ જશે. નવરાત્રીમાં વાહન ખરીદવાને શુભ ગણાય છે. કેટલાક લોકો તો નવરાત્રિ પહેલા જ કાર બુક કરાવી લે છે જેથી નવરાત્રીમાં ગાડીની ડિલીવરી લઈ શકે. નવરાત્રિની ફેસ્ટિવલ સિઝનમાં લોકો પોતાના ઉપયોગ માટે તેમજ બીજાને ગીફ્ટ કરવા માટે પણ કાર્સ ખરીદતા હોય છે. આ ફેસ્ટિવલ સિઝનમાં ઈએમઆઈનું વ્યાજ, ઈન્સ્યોરન્સ તેમજ એસેસરીઝ જેવી બાબતો પર સારુ એવું ડિસ્કાઉન્ટ મળતું હોય છે. અહીં અમે તમને માટે ચાર લાખ કરતા સસ્તી અને સારી હોય તેવી કાર્સ વિશે જણાવશુ, જેથી તમે પણ નવરાત્રિમાં કાર્સ ખરીદી શકો.